CELEX: C2005/182/09
Language: lt
Date: 2005-07-23 00:00:00
Title: 2005 m. birželio 2 d. Teisingumo Teismo sprendimas (trečioji kolegija), Byloje C-136/03 (dėl Verwaltungsgerichtshof (Austrija) prašymo priimti prejudicinį sprendimą): Georg Dörr prieš Sicherheitsdirektion für das Bundesland Kärnten ir Ibrahim Ünal prieš Sicherheitsdirektion für das Bundesland Vorarlberg (Laisvas asmenų judėjimas — Viešoji tvarka — Direktyva 64/221/EEB — 8 ir 9 straipsniai — Draudimas gyventi ir sprendimas išsiųsti dėl baudžiamųjų nusižengimų — Teisminis skundas dėl priemonės, panaikinančios suinteresuoto asmens leidimą gyventi, teisėtumo — Sustabdomojo šio skundo poveikio nebuvimas — Suinteresuoto asmens teisė remtis tikslingumo argumentais institucijoje, turinčioje pateikti savo nuomonę — EEB ir Turkijos asociacijos susitarimas — Laisvas darbuotojų judėjimas — Asociacijos tarybos sprendimo Nr. 1/80 6 straipsnio 1 dalis ir 14 straipsnio 1 dalis)

23.7.2005   
            
            
               LT
            
            
               Europos Sąjungos oficialusis leidinys
            
            
               C 182/5
            
         
      TEISINGUMO TEISMO SPRENDIMAS
   
   (trečioji kolegija)
   2005 m. birželio 2 d.
   Byloje C-136/03 (dėl Verwaltungsgerichtshof (Austrija) prašymo priimti prejudicinį sprendimą): Georg Dörr prieš Sicherheitsdirektion für das Bundesland Kärnten ir Ibrahim Ünal prieš Sicherheitsdirektion für das Bundesland Vorarlberg
       (1)
   
   (Laisvas asmenų judėjimas - Viešoji tvarka - Direktyva 64/221/EEB - 8 ir 9 straipsniai - Draudimas gyventi ir sprendimas išsiųsti dėl baudžiamųjų nusižengimų - Teisminis skundas dėl priemonės, panaikinančios suinteresuoto asmens leidimą gyventi, teisėtumo - Sustabdomojo šio skundo poveikio nebuvimas - Suinteresuoto asmens teisė remtis tikslingumo argumentais institucijoje, turinčioje pateikti savo nuomonę - EEB ir Turkijos asociacijos susitarimas - Laisvas darbuotojų judėjimas - Asociacijos tarybos sprendimo Nr. 1/80 6 straipsnio 1 dalis ir 14 straipsnio 1 dalis)
   (2005/C 182/09)
   Proceso kalba: vokiečių
   Byloje C-136/03 dėl 2003 m. kovo 18 d.Verwaltungsgerichtshof (Austrija) sprendimu, kurį Teisingumo Teismas gavo 2003 m. kovo 26 d., pagal EB sutarties 234 straipsnį pateikto prašymo priimti prejudicinį sprendimą byloje Georg Dörr prieš Sicherheitsdirektion für das Bundesland Kärnten ir Ibrahim Ünal prieš Sicherheitsdirektion für das Bundesland Vorarlberg, Teisingumo Teismas (trečioji kolegija), kurį sudaro kolegijos pirmininkas A. Rosas (pranešėjas), teisėjai A. Borg Barthet, S. von Bahr, J. Malenovský ir U. Lõhmus; generalinis advokatas M. Poiares Maduro, sekretorė M. Múgica Arzamendi, vyriausioji administratorė, 2005 m. birželio 2 d. priėmė sprendimą, kurio rezoliucinėje dalyje nurodyta:
   
               1.
            
            
               1964 m. vasario 25 d. Tarybos direktyvos 64/221/EEB dėl užsienio piliečių judėjimui ir gyvenimui skirtų specialių priemonių, pateisinamų viešosios tvarkos, visuomenės saugumo ar jos sveikatos sumetimais, derinimo 9 straipsnio 1 dalis aiškintina taip, kad, jei nebuvo įkurta kompetentinga institucija šios nuostatos prasme, ji draudžia tokią valstybės narės teisės normą, pagal kurią teisminiai skundai prieš sprendimą išsiųsti iš šios valstybės teritorijos, priimtą dėl kitos valstybės narės piliečio, neturi sustabdomojo poveikio, o nagrinėjant šiuos skundus gali būti vertinamas tik sprendimo išsiųsti teisėtumas.
            
         
               2.
            
            
               Direktyvos 64/221 8 ir 9 straipsniuose numatytos procesinės garantijos taikomos Turkijos piliečiams, kurių teisinę padėtį apibrėžia 1980 m. rugsėjo 19 d. Asociacijos tarybos sprendimo Nr. 1/80 dėl asociacijos plėtros 6 ar 7 straipsniai.
            
         
      (1)  OL C 135, 2003 6 7.